กฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภท ในพื้นที่บางส่วนในท้องที่ตำบลงิ้วรายตำบลห้วยเกตุตำบลหนองพยอม ตำบลตะพานหินและตำบลไทรโรงโขนอำเภอตะพานหิน จังหวัดพิจิตรพ.ศ. ๒๕๔๗[๑] อาศัยอำนาจตามความในมาตรา๕ (๓) แห่งพระราชบัญญัติควบคุมอาคาร พ.ศ. ๒๕๒๒ และมาตรา ๘ (๑๐) แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๓) พ.ศ. ๒๕๔๓ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงมหาดไทยโดยคำแนะนำของคณะกรรมการควบคุมอาคารออกกฎกระทรวงไว้ดังต่อไปนี้ข้อ๑ ในกฎกระทรวงนี้อาคารพาณิชยกรรมประเภทค้าปลีกค้าส่ง หมายความว่า อาคารที่ใช้เพื่อประโยชน์ในการขายปลีกหรือขายส่งหรือทั้งขายปลีกและขายส่ง ซึ่งสินค้าอุปโภคและบริโภคหลายประเภทที่ใช้ในชีวิตประจำวันแต่ไม่หมายความรวมถึงตลาดตามกฎหมายว่าด้วยการสาธารณสุขและอาคารที่มีกิจกรรมหลักเพื่อใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผลหรือผลิตภัณฑ์ของชุมชนบริเวณที่ ๑ หมายความว่า พื้นที่บริเวณดังต่อไปนี้ทิศเหนือจดแนวถนนไปบ้านห้วงสลิด ฟากเหนือ ตรงจุดที่อยู่ริมคลองทองหลาง ฝั่งตะวันตก และต่อเป็นแนวตรงไปบรรจบกับจุดซึ่งอยู่บนแม่น้ำน่านฝั่งตะวันออก เป็นเส้นตรงไปทางทิศตะวันออกบรรจบทางรถไฟสายเหนือ ฟากตะวันตก ตรงจุดที่อยู่ห่างจากศูนย์กลางทางหลวงแผ่นดินหมายเลข๑๐๗๐ ตัดกับทางรถไฟสายเหนือไปทางทิศเหนือตามแนวทางรถไฟสายเหนือ เป็นระยะ ๓,๐๐๐ เมตรเป็นเส้นตรงไปทางทิศตะวันออกเฉียงใต้จนบรรจบกับถนนไปบ้านป่าแดง ฟากตะวันออก ตรงจุดที่อยู่ห่างจากถนนไปบ้านป่าแดงตัดกับทางหลวงแผ่นดินหมายเลข๑๑๓ ไปทางทิศเหนือตามแนวถนนไปบ้านป่าแดง เป็นระยะ ๕๐๐ เมตรทิศตะวันออกเลียบถนนไปบ้านป่าแดง ฟากตะวันออก กับถนนไปบ้านดงตะขบ ฟากตะวันออกถึงจุดที่อยู่ห่างจากจุดบรรจบของศูนย์กลางทางหลวงแผ่นดินหมายเลข๑๑๓ บรรจบกับถนนไปบ้านดงตะขบไปทางทิศใต้ตามแนวถนนไปบ้านดงตะขบ เป็นระยะ ๑,๕๐๐ เมตรทิศใต้จดเส้นตรงที่เชื่อมระหว่างจุดซึ่งอยู่บนถนนไปบ้านดงตะขบตรงจุดที่อยู่ห่างจากถนนไปบ้านดงตะขบตัดกับทางหลวงแผ่นดินหมายเลข๑๑๓ ไปทางทิศใต้ ตามแนวถนนไปบ้านดงตะขบ เป็นระยะ ๑,๕๐๐ เมตร ไปทางทิศตะวันตกเฉียงใต้จนบรรจบทางรถไฟสายเหนือ ฟากตะวันตกตรงจุดที่อยู่ห่างจากศูนย์กลางทางหลวงแผ่นดินหมายเลข๑๐๗๐ ตัดกับทางรถไฟสายเหนือ ไปทางทิศใต้ตามทางรถไฟสายเหนือ เป็นระยะ ๓,๕๐๐ เมตร และเป็นเส้นตรงไปทางทิศตะวันตกบรรจบกับทางหลวงแผ่นดินหมายเลข๑๑๑๘ ตรงจุดที่อยู่ห่างจากศูนย์กลางถนนสาธารณะไม่ปรากฏชื่อบรรจบกับทางหลวงแผ่นดินหมายเลข๑๑๑๘ ไปทางทิศใต้ตามทางหลวงแผ่นดินหมายเลข ๑๑๑๘ เป็นระยะ ๕๐๐ เมตร และต่อเป็นแนวตรงจนบรรจบกับคลองทองหลางฝั่งตะวันตกทิศตะวันตกเลียบคลองทองหลาง ฝั่งตะวันตก ไปทางทิศเหนือบรรจบกับจุดเริ่มต้นเว้นแต่พื้นที่บริเวณที่๒บริเวณที่ ๒ หมายความว่า พื้นที่บริเวณดังต่อไปนี้๒.๑ทิศเหนือ จดเส้นตั้งฉาก ระยะ ๒๐๐ เมตร กับถนนริมน่าน ตรงจุดที่อยู่ห่างจากสุดเขตการประปาตะพานหินการประปาส่วนภูมิภาค ด้านเหนือ ไปทางทิศเหนือตามแนวถนนริมน่าน ระยะ ๑๐๐ เมตร จนจดเส้นตั้งฉากกับทางรถไฟสายเหนือตรงจุดที่ทางรถไฟสายเหนือตัดกับทางหลวงแผ่นดินหมายเลข ๑๑๓ บรรจบกับสถานีรถไฟตะพานหินไปทางทิศเหนือตามแนวทางรถไฟสายเหนือเป็นระยะ ๑,๐๙๐ เมตร และเส้นตั้งฉาก ระยะ ๔๔๐ เมตร กับทางรถไฟสายเหนือฟากตะวันออก ตรงจุดที่อยู่ห่างจากทางรถไฟสายเหนือตัดกับทางหลวงแผ่นดินหมายเลข ๑๑๓ บรรจบกับสถานีรถไฟตะพานหินไปทางทิศเหนือตามแนวทางรถไฟสายเหนือ เป็นระยะ ๑,๐๙๐ เมตรทิศตะวันออกจดเส้นตั้งฉากกับเส้นตั้งฉาก ระยะ ๔๔๐ เมตร กับทางรถไฟสายเหนือฟากตะวันออก ตรงจุดที่อยู่ห่างจากทางรถไฟสายเหนือตัดกับทางหลวงแผ่นดินหมายเลข๑๑๓ บรรจบสถานีรถไฟตะพานหินไปทางทิศเหนือ ตามแนวทางรถไฟสายเหนือ เป็นระยะ ๑,๐๙๐ เมตรไปทางทิศใต้จนบรรจบเส้นขนานระยะ ๓๐๐ เมตร กับศูนย์กลางทางหลวงแผ่นดินหมายเลข ๑๐๗๑ สวนเฉลิมพระเกียรติร.๙ เส้นขนานระยะ ๓๐๐ เมตร กับศูนย์กลางทางหลวงแผ่นดินหมายเลข ๑๑๓ เส้นตั้งฉากระยะ๓๐๐ เมตร กับทางหลวงแผ่นดินหมายเลข ๑๑๓ ตรงจุดที่บรรจบกับทางหลวงแผ่นดินหมายเลข ๑๑๓ทางแยกเข้าท่าเรือตะพานหินทิศใต้จดทางหลวงแผ่นดินหมายเลข ๑๑๓ ฟากเหนือ ทางหลวงแผ่นดินหมายเลข ๑๐๗๑ ฟากตะวันออก และเส้นขนานระยะ๒๐๐ เมตร กับทางหลวงแผ่นดินหมายเลข ๑๑๓ สถานีรถไฟตะพานหิน และวัดตะพานหินทิศตะวันตกจดถนนริมน่าน ฟากตะวันออก การไฟฟ้าอำเภอตะพานหิน การไฟฟ้าส่วนภูมิภาค และการประปาตะพานหินการประปาส่วนภูมิภาค๒.๒ทิศเหนือ จดถนนสาธารณะไม่ปรากฏชื่อ ฟากใต้ทิศตะวันออก จดถนนริมน่านฝั่งตะวันตก ฟากตะวันตก โรงเรียนวัดเทวประสาทและวัดเทวประสาททิศใต้จดถนนสาธารณะไม่ปรากฏชื่อ ฟากเหนือทิศตะวันตกจดทางหลวงแผ่นดินหมายเลข ๑๑๑๘ ฟากตะวันออก และคลองส่งน้ำชลประทาน ฝั่งตะวันออก๒.๓ทิศเหนือ จดเส้นขนานระยะ ๒๐๐ เมตร กับถนนสาธารณะไม่ปรากฏชื่อทิศตะวันออกจดเขตคลองส่งน้ำชลประทาน ฝั่งตะวันตกทิศใต้จดถนนสาธารณะไม่ปรากฏชื่อ ฟากเหนือ และฟากตะวันออก และเส้นขนานระยะ ๒๐๐ เมตร กับศูนย์กลางทางหลวงแผ่นดินหมายเลข๑๐๗๐ทิศตะวันตกจดเส้นตั้งฉากกับศูนย์กลางทางหลวงแผ่นดินหมายเลข ๑๐๗๐ และเส้นตั้งฉากกับศูนย์กลางถนนสาธารณะไม่ปรากฏชื่อตรงจุดที่ถนนสาธารณะไม่ปรากฏชื่อบรรจบกับทางหลวงแผ่นดินหมายเลข ๑๐๗๐๒.๔ทิศเหนือ จดทางหลวงแผ่นดินหมายเลข ๑๑๓ ฟากใต้ โรงเรียนตะพานหิน และวัดหนองพยอมทิศตะวันออกจดทางหลวงแผ่นดินหมายเลข ๑๑๓ ทางแยกเข้าท่าเรือตะพานหิน ฟากตะวันตกทิศใต้จดเส้นตั้งฉาก ระยะ ๓๐๐ เมตร กับทางหลวงแผ่นดินหมายเลข ๑๑๓ ทางแยกเข้าท่าเรือตะพานหินตรงจุดที่ห่างจากทางหลวงแผ่นดินหมายเลข ๑๑๓ ไปทางทิศใต้ตามแนวทางหลวงแผ่นดินหมายเลข๑๑๓ ทางแยกเข้าท่าเรือตะพานหิน เป็นระยะ ๓๐๐ เมตร เส้นตรงที่เชื่อมระหว่างปลายเส้นตั้งฉากระยะ ๓๐๐ เมตร กับทางหลวงแผ่นดินหมายเลข ๑๑๓ ทางแยกเข้าท่าเรือตะพานหิน ตรงจุดที่ทางหลวงแผ่นดินหมายเลข๑๑๓ ทางแยกเข้าท่าเรือตะพานหินห่างจากทางหลวงแผ่นดินหมายเลข ๑๑๓ ไปทางทิศใต้ ตามแนวทางหลวงแผ่นดินหมายเลข๑๑๓ ทางแยกเข้าท่าเรือตะพานหินเป็นระยะ ๓๐๐ เมตร กับปลายเส้นตั้งฉาก ระยะ ๑,๕๐๐ เมตรกับทางรถไฟสายเหนือตรงจุดที่ทางรถไฟสายเหนือ บรรจบกับทางหลวงแผ่นดินหมายเลข ๑๐๗๐ ไปทางทิศใต้ตามแนวทางรถไฟสายเหนือเป็นระยะ ๖๙๐ เมตร และเส้นตั้งฉาก ระยะ ๑,๕๐๐ เมตร กับทางรถไฟสายเหนือตรงจุดที่บรรจบทางหลวงแผ่นดินหมายเลข๑๐๗๐ ไปทางทิศใต้ตามแนวทางรถไฟสายเหนือ เป็นระยะ ๖๙๐ เมตรทิศตะวันตกจดเขตทางรถไฟ ฟากตะวันออก วัดสันติพลาราม ทางหลวงแผ่นดินหมายเลข ๑๐๗๐ ฟากใต้ ถนนสันติพลารามฟากตะวันตก ถนนสาธารณะไม่ปรากฏชื่อ ฟากใต้ และเส้นขนานระยะ ๑๕๐ เมตร กับศูนย์กลางทางหลวงแผ่นดินหมายเลข๑๐๗๐๒.๕ทิศเหนือ จดทางหลวงแผ่นดินหมายเลข ๑๐๗๐ ฟากใต้ทิศตะวันออกจดสำนักงานที่ดินอำเภอตะพานหิน สำนักงานที่ดินจังหวัดพิจิตร สาขาตะพานหิน ศาลาประชาคมอำเภอตะพานหินสถานีตำรวจภูธรอำเภอตะพานหิน ที่ว่าการอำเภอตะพานหิน สโมสรข้าราชการอำเภอตะพานหิน ห้องสมุดประชาชนอำเภอตะพานหินศูนย์การศึกษานอกโรงเรียนอำเภอตะพานหิน โรงเรียนเทศบาลตะพานหินวิทยาคาร และเขตทางรถไฟสายเหนือฟากตะวันตกทิศใต้จดเส้นตรงที่ลากจากทางรถไฟสายเหนือ ฟากตะวันตก ตรงจุดที่ถนนรัตนโกสินทร์ ๒๐๐ บรรจบกับทางรถไฟสายเหนือไปทางทิศใต้ตามแนวทางรถไฟสายเหนือเป็นระยะ ๔๐๐ เมตร จนบรรจบกับถนนสายตะพานหิน - บางมูลนาก ตรงจุดที่ถนนสายตะพานหิน -บางมูลนาก บรรจบกับถนนรัตนโกสินทร์ ๒๐๐ ไปทางทิศใต้ตามแนวถนนสายตะพานหิน - บางมูลนากเป็นระยะ ๘๖๐ เมตรทิศตะวันตกจดถนนท่าทราย ฟากเหนือ และถนนริมน่าน ฟากตะวันออกทั้งนี้ไม่รวมถึงสถานที่ราชการ สถาบันการศึกษา และศาสนสถานทั้งนี้ตามแผนที่ท้ายกฎกระทรวงนี้ข้อ๑/๑[๒] การคำนวณพื้นที่ใช้สอยอาคารพาณิชยกรรมประเภทค้าปลีกค้าส่งให้คำนวณเฉพาะพื้นที่อาคารที่ใช้ประโยชน์เพื่อประกอบกิจการพาณิชยกรรมประเภทค้าปลีกค้าส่งเท่านั้นโดยไม่ต้องนำพื้นที่เก็บสินค้า พื้นที่สำนักงาน และพื้นที่ส่วนอื่นที่อยู่ภายในอาคารมารวมคำนวณด้วยข้อ๒ ให้กำหนดพื้นที่บางส่วนในท้องที่ตำบลงิ้วรายตำบลห้วยเกตุ ตำบลหนองพยอม ตำบลตะพานหิน และตำบลไทรโรงโขน อำเภอตะพานหิน จังหวัดพิจิตรภายในบริเวณแนวเขตตามแผนที่ท้ายกฎกระทรวงนี้เป็นบริเวณห้ามก่อสร้างอาคารชนิดและประเภทดังต่อไปนี้(๑)ภายในบริเวณที่ ๑ ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตรขึ้นไป(๒)ภายในบริเวณที่ ๒ ห้ามบุคคลใดก่อสร้างอาคาร ดังต่อไปนี้(ก)อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังเกิน๕๐๐ ตารางเมตร(ข)อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตร แต่ไม่เกิน ๕๐๐ ตารางเมตร เว้นแต่อาคารพาณิชยกรรมประเภทค้าปลีกค้าส่งนั้นเป็นไปตามข้อกำหนดดังต่อไปนี้๑.ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า ๔ ช่องทางหรือมีขนาดเขตทางไม่น้อยกว่า ๒๐ เมตร และจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า๒.แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตรขึ้นไป ไม่น้อยกว่า ๑๐๐ เมตร๓.มีที่ว่างไม่น้อยกว่า ๗๐ ใน ๑๐๐ ส่วนของพื้นที่ดินที่ใช้เป็นที่ตั้งอาคาร๔.มีค่าสูงสุดของอัตราส่วนพื้นที่อาคารรวมกันทุกชั้นของอาคารทุกหลังต่อพื้นที่ที่ใช้เป็นที่ตั้งอาคารไม่เกิน๑.๕ ต่อ ๑๕.มีอัตราส่วนของพื้นที่ว่างที่จัดให้เป็นสวน หรือบริเวณปลูกต้นไม้ หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคารไม่น้อยกว่าร้อยละ ๒๐๖.มีที่ว่างด้านหน้าของอาคารห่างจากเขตทางของถนนสาธารณะไม่น้อยกว่า ๕๐ เมตร โดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร๗.มีที่ว่างด้านข้างและด้านหลังของอาคาร ห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า๑๕ เมตร โดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร๘.อาคารที่มีความสูงเกิน ๑๐ เมตร ต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน โบราณสถาน หรือสถานศึกษาไม่น้อยกว่า ๕๐๐ เมตร โดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว๙.มีที่จอดรถยนต์ไม่น้อยกว่า ๑ คัน ต่อพื้นที่อาคาร ๔๐ ตารางเมตร เศษของ ๔๐ ตารางเมตรให้คิดเป็น ๔๐ ตารางเมตร๑๐.ที่พักมูลฝอย ต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า ๑๐ เมตรและต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔ เมตร แต่ถ้าที่พักมูลฝอยมีขนาดความจุเกิน๓ ลูกบาศก์เมตร ต้องมีระยะห่างจากสถานที่ดังกล่าวไม่น้อยกว่า ๑๐ เมตร และสามารถขนย้ายมูลฝอยได้โดยสะดวกข้อ๓ ภายในบริเวณพื้นที่ที่กำหนดตามข้อ ๒ห้ามบุคคลใดดัดแปลง หรือเปลี่ยนการใช้อาคารใด ๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ๔ อาคารที่มีอยู่แล้วในบริเวณพื้นที่ที่กำหนดตามข้อ๒ ก่อนหรือในวันที่กฎกระทรวงนี้ใช้บังคับ ให้ได้รับยกเว้นไม่ต้องปฏิบัติตามกฎกระทรวงนี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ๕ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคาร หรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่กฎกระทรวงนี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จ ให้ได้รับการยกเว้นไม่ต้องปฏิบัติตามกฎกระทรวงนี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อกฎกระทรวงนี้ไม่ได้ให้ไว้ ณวันที่ ๑ กันยายน พ.ศ. ๒๕๔๗โภคิน พลกุลรัฐมนตรีว่าการกระทรวงมหาดไทย[เอกสารแนบท้าย]๑.แผนที่ท้ายกฎกระทรวงกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลงิ้วราย ตำบลห้วยเกตุ ตำบลหนองพยอม ตำบลตะพานหิน และตำบลไทรโรงโขนอำเภอตะพานหิน จังหวัดพิจิตร พ.ศ. ๒๕๔๗(ดูข้อมูลจากภาพกฎหมาย)หมายเหตุ:- เหตุผลในการประกาศใช้กฎกระทรวงฉบับนี้ คือ เนื่องจากได้มีประกาศกระทรวงมหาดไทยเรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลงิ้วราย ตำบลห้วยเกตุ ตำบลหนองพยอม ตำบลตะพานหิน และตำบลไทรโรงโขนอำเภอตะพานหิน จังหวัดพิจิตร ลงวันที่ ๒ กันยายน ๒๕๔๖ ซึ่งมีผลใช้บังคับตั้งแต่วันที่๕ กันยายน ๒๕๔๖ เป็นต้นมา แต่มาตรา ๑๓ วรรคสอง แห่งพระราชบัญญัติควบคุมอาคาร พ.ศ. ๒๕๒๒บัญญัติว่า ถ้าไม่มีการออกกฎกระทรวงหรือข้อบัญญัติท้องถิ่นภายในหนึ่งปีนับแต่วันที่ประกาศนั้นมีผลใช้บังคับให้ประกาศดังกล่าวเป็นอันยกเลิก และโดยที่สมควรห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในบริเวณดังกล่าวต่อไป เพื่อประโยชน์ในด้านการรักษาคุณภาพสิ่งแวดล้อมการผังเมือง และการอำนวยความสะดวกแก่การจราจร จึงจำเป็นต้องออกกฎกระทรวงนี้ กฎกระทรวงแก้ไขเพิ่มเติมกฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภท พ.ศ. ๒๕๕๙[๓]หมายเหตุ:- เหตุผลในการประกาศใช้กฎกระทรวงฉบับนี้ คือ เนื่องจากได้มีการประกาศใช้บังคับกฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภท จำนวน ๑๔๗ ฉบับ แต่กฎกระทรวงดังกล่าวไม่ได้กำหนดหลักเกณฑ์การคิดคำนวณพื้นที่ใช้สอยอาคารพาณิชยกรรมประเภทค้าปลีกค้าส่งทำให้เกิดปัญหาความชัดเจนในการคำนวณพื้นที่ใช้สอยอาคารดังกล่าวประกอบกับปัจจุบันได้มีการออกกฎกระทรวงกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทที่ครอบคลุมพื้นที่ทั้งจังหวัดโดยมีหลักเกณฑ์การคำนวณพื้นที่ใช้สอยอาคารพาณิชยกรรมประเภทค้าปลีกค้าส่งในกฎกระทรวงดังกล่าวแล้วสมควรกำหนดหลักเกณฑ์การคำนวณพื้นที่ใช้สอยอาคารพาณิชยกรรมประเภทค้าปลีกค้าส่ง เพื่อให้ประชาชนเกิดความชัดเจนในการปฏิบัติตามกฎหมายและแนวทางการออกกฎกระทรวงกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทเป็นไปโดยสอดคล้องกัน จึงจำเป็นต้องออกกฎกระทรวงนี้ศรินรัตน์/จัดทำ๕ ตุลาคม ๒๕๖๓อรญา/ตรวจ๘ ตุลาคม ๒๕๖๓[๑] ราชกิจจานุเบกษาเล่ม ๑๒๑/ตอนพิเศษ ๕๑ ก/หน้า ๑ (เล่มที่ ๓)/๓ กันยายน ๒๕๔๗[๒] ข้อ๑/๑ เพิ่มโดยกฎกระทรวงแก้ไขเพิ่มเติมกฎกระทรวงกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทพ.ศ. ๒๕๕๙[๓] ราชกิจจานุเบกษาเล่ม ๑๓๓/ตอนที่ ๘๖ ก/หน้า ๒๒/๓๐ กันยายน ๒๕๕๙